*Atlas*

Zbirka zemljopisnih i astronomskih karata sustavno sređenih u sadržajnu cjelinu.

(Hrvatski opći leksikon, 1996.)

*Enciklopedija*

Djelo koje daje sažet, sustavan pregled (po abecedi odrednica, ključnih riječi ili po predmetima) svih grana ljudskog znanja, ukupne ljudske teorijske i praktične djelatnosti (opća, univerzalna enciklopedija) ili njezine pojedine grane (stručna ili specijalna enciklopedija).

(Hrvatski opći leksikon, 1996.)

*Leksikon*

Priručnik u kojem se abecednim (ili kojim drugim) redom nižu te sažeto, s osnovnim podacima, prikazuju i tumače pojmovi, znamenite osobe, vlastita i zemljopisna imena, povijesna zbivanja, znanstveno i stručno nazivlje, tuđice i dr. iz kruga usmenog i pismenog općenja obrazovanih ljudi (konverzacijski leksikon), odnosno iz područja koje znanosti i struke (stručni leksikon), npr. leksikon biblijske teologije, biografski leksikon, glazbeni, jezikoslovni, medicinski, pomorski, sportski leksikon i dr.

(Hrvatski opći leksikon, 1996.)

*Rječnik*

Popis, lista riječi i izraza jdnog ili više jezika izabranih, raspoređenih i objašnjenih po nekom načelu, poredanih obično po abecedi. Sve riječi kojima se služi određena osoba ili društvena skupina.

(Hrvatski opći leksikon, 1996.

*Priručnik*

Skup važnijih činjenica iz neke znanosti, struke i sl., sabran u jednoj publikaciji. Knjiga u kojoj je sustavno izložena cjelina neke znanstvene discipline (udžbenik i sl.)

(Hrvatski opći leksikon, 1996.)